പേടകത്തിന്റെ നിർമ്മാണച്ചുമതല യൂദായുടെ വംശത്തിൽ പെട്ട ഊറിയുടെ പുത്രൻ ബെസാലേലിനേയും ദാൻ വംശത്തിൽ പെട്ട അഹിസാമാക്കിന്റെ പുത്രൻ അഹോലിയാബിനേയും ഏല്പ്പിക്കാനായിരുന്നു കല്പന. ഈ നിർദ്ദേശങ്ങൾ നടപ്പാക്കിയ മോശെ, <MASK> സുമനസ്കരായ എല്ലാ മനുഷ്യരോടും ആ സം‌രംഭത്തിൽ സഹകരിക്കാൻ ആവശ്യപ്പെട്ടു.. ബെസാലേൽ നിർമ്മിച്ച പേടകം മോശെ അംഗീകരിച്ചു പ്രതിഷ്ടിച്ചു. നിർമ്മാണം പൂർത്തിയായിക്കഴിഞ്ഞ് വിശുദ്ധതൈലം കൊണ്ട് പേടകത്തെ അഭിക്ഷേകം ചെയ്യാൻ ദൈവം മോശെയോട് നിർദ്ദേശിച്ചു. മോശെയുടെ സഹോദരനും മുഖ്യപുരോഹിതനുമായിരുന്ന അഹറോനുപോലും വർഷത്തിൽ ഒരു ദിവസമൊഴിച്ച് സാക്‌ഷ്യപേടകം സൂക്ഷിച്ചിരിക്കുന്ന അതിവിശുദ്ധസ്ഥലത്ത്(Holy of Holies) പ്രവേശനമില്ലായിരുന്നു. പ്രായശ്ചിത്തദിനമായി മാറ്റിവക്കപ്പെട്ടിരുന്ന ആ ദിവസം അദ്ദേഹം അവിടെ കടന്ന് ചില കർമ്മങ്ങൾ നടത്തിയിരുന്നു. അനധികൃമായി അതിനെ സ്പർശിക്കുന്നത് മരണത്തിനുകാരണമാകാൻ മാത്രം ഭയാനകമായിരുന്നു അതിന്റെ വിശുദ്ധി.
സാക്ഷ്യപേടകം
ഇസ്രായേലിലെ ഇസ്രായേലിന്റെ യെരുശലേം ഇസ്രായേൽ